אוגט קלאנד (אמנית)

**אוגט קלאנד** (בערבית: **أوغيت الخوري**; באנגלית: **Huguette Caland**; נולדה בביירות למשפחת **אל חורי**, 19 בינואר 1931 – 23 בספטמבר 2019) הייתה ציירת לבנונית, פסלת ומעצבת אופנה. היא הייתה ידועה בזכות הציורים המופשטים, הארוטיים ונופי גוף - body landscapes שלה. לאחר שהתבססה בלוס אנג'לס, יצירות האמנות שלה הוצגו בתערוכות ובמוזיאונים רבים ברחבי העולם.

## טרום קריירה
אוגט קלאנד נולדה בבירות למשפחה פוליטית לבנונית ב-19 בינואר 1931. אביה, בשארה אל-ח'ורי, היה נשיאה הראשון של לבנון, לאחר קבלת עצמאותה מצרפת ב-1943. שירת את מדינת לבנון, במשך תשע שנים.

בשנת 1952 (בשנה שאביה סיים את תפקידו כנשיא לבנון), אוגט התחתנה עם פול קלאנד, גבר צרפתי-לבנוני אליו נמשכה מאז שהייתה בת 12. הרומנטיקה לא הייתה נוחה למשפחתה: לא רק משום שהוא היה צרפתי, ולכן נחשב לקולוניאליסט, אלא גם משום שהיה אחיין של אחד ממתנגדיו הפוליטיים של אביה. הם התחתנו, כשהייתה בת 21.

בשנת 1970, בגיל 39, אוגט החליטה לברוח מביתה. היא עזבה את בעלה ושלושת ילדיהם שהיו בגיל ההתבגרות ופנתה לפאריס כדי לעמוד ברשות עצמה ולא להיות יותר, הבת של ... אשתו של.. ועוד.

בני הזוג קלאנד לא התגרשו מעולם.

## קריירה
ממוזער|שמאל|250px|הציור המפורסם ביותר של אוגט קלאנד, שנקרא "קטעי גוף" - "Bribes de Corps" צויר בשנת 1973
קלאנד הגיעה לאמנות בגיל יחסית מאוחר בחייה. היא החלה את לימודיה באוניברסיטה האמריקאית בביירות בשנות ה-30 לחייה.

בשנת 1970 לאחר שעברה לפריז חייתה ועבדה כאמנית במשך 17 שנים. היא התארחה בקביעות בסטודיו פרויד Feraud studio, ופגשה אמנים רבים, ביניהם אנדרה מסון, פייר שפר ואדלברטו מקרלי. באותה תקופה ציירה את הציור המפורסם ביותר שלה שנקרא "קטעי גוף" - "Bribes de Corps" שציירה בשנת 1973.

בשנת 1979, קלאנד שיתפה פעולה עם המעצב פייר קרדן, ויצרה שורה של קפטאנים שהוצגו ב-Espace Cardin.

בשנת 1983 קלאנד פגשה את הפסל הרומני ג'ורג' אפוסטו . בין השנים 1983 - 1986 הם עבדו בפריז ובחבל לימוזן שבדרום מערב צרפת ויצרו ציורים ופסלים רבים בתקופה זו.

בשנת 1987 קלאנד הגיעה ללוס אנג'לס (לווניס - שכונה במערב לוס אנג'לס קליפורניה, ארצות הברית), שם התגוררה ועבדה. לאחר שעברה מאולפן אחד למשנהו, בשנת 1997 הקימה את הסטודיו שלה בוניס, בו אירחה לעיתים קרובות חברים, חברי קהילת האמנות, בהם, הפסלת ננסי רובינס , סם פרנסיס, אד מוזס , כריס ברדן , לארי בל , בילי אל בנגסטון  וג'יימס הייוורד .

לדברי בתה של אוגט קלאנד, בריג'יט קלאנד, אמה, חוותה בעיות נוירולוגיות מאז שנפלה בשנת 2006 ובשנת 2013 איבדה את יכולתה לצייר. באותה שנה חזרה לביירות כדי להיפרד מבעלה הגוסס, ונשארה שם עד סוף חייה. היא נפטרה ב-23 בספטמבר 2019.

## תערוכות
### תערוכות יחיד
* אוגט קלאנד, גלרי ג'נין רוביז, ביירות, 2011
* רטרוספקטיבה של אוגט קלאנד, מרכז התערוכות בביירות, 2013
* תערוכת יחיד, גלרי ג'נין רוביז, ביירות, 2018
* גלריית טייט סנט אייווס, בסנט אייווס, קורנוול, בריטניה, 2019

### תערוכות קבוצתיות
* אמנות מלבנון, מרכז הירידים בביירות, 2012
* מכון העולם הערבי, פריז, 2012
* הביאנלה פרוספקט 3, ניו אורלינס, 2014
* פריז מאסטרס, לונדון, 2014
* מוזיאון האמר, תוצרת לוס אנג'לס, 2016
* הביאנלה ה-57 של ונציה, 2017

## קישורים חיצוניים
* 

* 
* יצירותיה של אוגט קלאנד בתערוכה המרכז התערוכות בבירות ינואר-פברואר 2013, סרטון ביוטיוב
* עבודותיה של אוגט קלאנד, בגוגל
* יצירותיה של אוגט קלאנד

* Anne Mullin Burnham, 1994, Reflections in Women's Eyes, *Saudi Aramco World*
* Fayeq Owis, 2008, Huguette Caland, *Encyclopedia of Arab American Artists*
* Joanne Warfield, Byzantium in Venice: A Visit with Huguette Caland, *The Scream*
* "Huguette Caland: Her Magical World", Los Angeles Times, 19 June 2003, Her magical world
* "Huguette Caland, 88, Dies; Celebrated Freedom in Art and Life", New York Time, By Katharine Q. Seelye Sept. 30, 2019
* "Huguette Caland at Tate St Ives Gallery", APOLLO the international art Magazine
* "HUGUETTE CALAND", JANE LOMBARD GALLERY



## הערות שוליים

קטגוריה:ציירות אמריקאיות
קטגוריה:ציירות צרפתיות
קטגוריה:ציירים ערבים
קטגוריה:מעצבות אופנה צרפתיות
קטגוריה:ביירות: אישים
קטגוריה:אמריקאיות שנולדו ב-1931
קטגוריה:אמריקאים שנולדו ב-1931
קטגוריה:אמריקאיות שנפטרו ב-2019
קטגוריה:אמריקאים שנפטרו ב-2019
קטגוריה:צרפתיות שנפטרו ב-2019
קטגוריה:צרפתים שנפטרו ב-2019